ایرانلی دین آداملارینی تنقید ائتدی
فیاض، ایرانلی دین آداملارینین دؤولتله چوخ یاخین ایلیشکی ایچینده اولماسینی تنقید ائتدی
عراقین نجف شهریندهکی شیعه دین آدامی آیتالله محمد اسحاق فیاض، ایرانلی دین آداملارینین دؤولتله چوخ یاخین ایلیشکی ایچینده اولماسینی تنقید ائدرک، بو وضعیتین دین آداملارینین مستقیللیگینی تهلوکهیه دوشوردوغونو سؤیلهدی.
ایران اؤیرنجی خبر آژانسیندا (ایسنا) یئر آلان خبره گؤره، افغانستان اصیللی دین آدامی آیتالله فیاض بیر چیخیشیندا، قوم حؤوزهسینین ایران دؤولتیله چوخ ایچ ایچه اولدوغونو، بونون دا دین آداملارینین مستقیللیگینی تهلوکهیه سالدیغینی بیلدیردی.
فیاض، نجف شهریندهکی حؤوزهیه ده حکومتین مالی یاردیم ائتمک ایستگی اولدوغونو آنجاق، دین آداملارینین دؤولتدن یاردیم آلماق مسئلهسینده ایستکلی اولمادیغینی و بونو قبول ائتمهیهجکلرینی دیله گتیردی.
دؤولتدن یاردیم آلینماسینین دین آداملارینین مستقیللیگینی تهلوکهیه دوشورجگینی وورغولایان فیاض، ایرانین دینی مرکزی ساییلان قوم شهریندهکی دین آداملارینین مستقیللیگی مسئلهسینده تدبیرلر آلینماسی لازیم اولدوغونو ایفاده ائتدی.
ایلگیلیلی خبرلر
میت-دن عملیات: قولدورباشی ضررسیزلشدیریلدی
یونانیستان ساحللرینده قاییق قضاسی نتیجهسینده آزی 15 کوچمن حیاتینی ایتیریب
یونانیستانین میدیللی آداسی یاخینلیغیندا مهاجیرلری داشییان قاییغین قضایا اوغراماسی نتیجهسینده ان آزی 15 نفر هلاک اولوب.
ایران-دا اعتراض آکسیالاری داوام ائدیر
ایران-دا مهسا امینینین اؤلوموندن سونرا باشلایان نوماییشلر 19-جو گونونده داوام ائدرکن اعتراض لارا لیسه(دبیرستان) شاگیردلری قاتیلماسی دقت چکیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab